stanford-oval/wikipedia huggingface dataset:
Khan Academy
Palvelut ja visio

Khan Academyn pääosat ovat:
Yksilöllinen verkkosovellus, jonka avulla voi seurata oman oppimisen etenemistä ja saada suosituksia, mitä voi tehdä seuraavaksi.
Videokirjasto, jossa on yli 6 000 videota eri aihealueista. Videot on lisensoitu Creative Commons (BY-NC-SA) 3.0 -lisenssillä.
Automatisoidut harjoitukset, joista saa reaaliaikaista palautetta. Harjoitusohjelmiston lähdekoodi on lisensoitu MIT-lisenssillä.
Irlantilainen O’Sullivan-säätiö teki Khan Academylle marraskuussa 2011 viiden miljoonan dollarin lahjoituksen. Määrärahat ohjattiin opettajakunnan laajentamiseen, sisällön laajennukseen joukkouttamisen kautta Wikipedia-tyylisen maallin mukaan ja opetussuunnitelmien kehittämiseen, jotta käyttäjät voisivat paremmin yhdistää sisältöä fyysiseen opetukseen (ks. sulautuva oppiminen).
Opettajakuntaan ovat hiljattain liittyneet tohtori Steven Zucker ja tohtori Beth Harris. Zucker oli ennen liittymistään Chair of Art and Design History Pratt Institute -yliopistossa ja Harris oli Director of Digital Learning Museum of Modern Art -taidemuseossa. Heidän tehtävänsä on tuottaa Smarthistory -nimen alla taidetta ja historiaa koskevaa sisältöä. Opettajakuntaan ovat liittyneet myös YouTube-videoiden tuottajat Vi Hart ja Brit Cruise.
Tunnustuksia

Khan Academy on saanut tunnustusta niin kotimaassaan kuin ulkomailla:
Bill Gates puhui Khan Academysta Aspen Ideas festival -tapahtumassa.
Vuonna 2010 Googlen Project 10^100 -hanke lahjoitti kaksi miljoonaa dollaria uusien kurssien luomisen tukemiseen sekä mahdollistamaan Khan Academyn sisällön kääntämisen ja henkilökunnan laajentamisen.
Marraskuussa 2011 Khan Academy sai viiden miljoonan dollarin määrärahan irlantilaiselta O’Sullivan-säätiöltä.
Huhtikuussa 2012 Khan Academyn perustaja ja toiminnanjohtaja Salman Khan oli Time-lehden vuosittaisella maailman sadan vaikutusvaltaisimman henkilön listalla.
Vuonna 2013 meksikolainen Carlos Slim -säätiö teki Khan Academylle lahjoituksen espanjankielisen videokirjaston laajentamiseksi.
Vuonna 2014 Salman Khan oli yksi viidestä henkilöstä, jotka saivat arvostetun Heinz Award -palkinnon. Hänen palkintonsa oli alalta ”Human Condition”.
Tutkimus

Heinäkuussa 2014 Yhdysvaltain opetusministeriö kertoi käynnistävänsä tutkimuksen, jolla mitataan Khan Academyn käytön tehokkuutta. Matematiikan opetukseen keskittyvä tutkimus toteutetaan 2015–2016 välisenä lukuvuotena.
Kirjallisuutta

Khan, Salman: The One World Schoolhouse: Education Reimagined.  New York:  Twelve, 2012.  ISBN 978-1455508389.  (englanniksi)
Aiheesta muualla

Kuvia tai muita tiedostoja aiheesta Khan Academy Wikimedia Commonsissa
Virallinen verkkosivusto
Khan Academy, järjestön YouTube-kanava. (englanniksi)
Talks and interviews, kokoelma Salman Khanin pitämiä haastatteluja ja esitelmiä. Sisältää myös muutaman maininnan Khan Academysta muissa puheissa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Khan Academy
Salman Khan vuonna 2011
Käännös suomeksi
Kim Nilsson

| Mitalit | Mitalit | Mitalit |  |
| --- | --- | --- | --- |
|  Kim Nilsson  |  Kim Nilsson  |  Kim Nilsson  |  |
Maa:  Ruotsi
Miesten salibandy
| MM-kilpailut  | MM-kilpailut  | MM-kilpailut  |  |
|  Kultaa | Sveitsi 2012 |  |  |
|  Kultaa | Göteborg 2014 |  |  |
|  Hopeaa | Helsinki 2010 |  |  |
|  Hopeaa | Riika 2016 |  |  |
|  Hopeaa | Praha 2018 |  |  |
Kim Nilsson (s. 28. maaliskuuta 1988 Öölanti) on ruotsalainen salibandyn pelaaja, joka edustaa ruotsalaista FBC Kalmarsundia kaudella 2016-2017 ja Ruotsin salibandymaajoukkuetta. Pelipaikaltaan 193 senttimetriä pitkä vasenkätinen Nilsson on hyökkääjä.
Nilsson on Färjestadens IBK:n kasvatti. Hän siirtyi myöhemmin AIK Innebandyyn, jossa hän voitti Ruotsin mestaruuden vuonna 2012. Vuonna 2014 Nilsson siirtyi Sveitsin liigan Grasshoppersiin. Näin ollen hänestä tuli historian kovapalkkaisin salibandyn pelaaja.
Nilsson on voittanut Ruotsin salibandymaajoukkueen kanssa MM-kultaa sekä vuosina 2012 että 2014. Molemmilla kerroilla Nilsson on valittu turnauksen parhaaksi pelaajaksi ja myös tähdistökentälliseen. Hänellä on myös MM-hopeaa vuodelta 2010 Suomesta, MM-hopeaa 2016 Riian kisoista sekä hopeaa 2018 Prahan MM-kisoista.
Konservatiivinen voima

Konservatiivinen voima on fysikaalinen voima, joka riippuu vain kappaleen paikasta ja jonka tekemä työ kappaleen siirtyessä tietystä paikasta toiseen on riippumaton kappaleen kulkemasta reitistä.
Kim Myong-gyu

Kim Myong-gyu (s. 20. kesäkuuta 1953) on pohjoiskorealainen entinen judoka. 130-kiloinen Kim osallistui Moskovan olympialaisissa 1980 yli 95-kiloisten sarjaan, jossa hän sijoittui viidenneksi, ja avoimeen luokkaan, jossa hän jäi jaetulle 15. eli viimeiselle tilalle.
Kim Ok

Kim Ok (pöydän päässä)
Kim Ok (kor. 김옥; s. 1964) on Pohjois-Korean entisen johtaja Kim Jong-ilin leski ja Kim Jong-unin äitipuoli. Hän oli diktaattorin neljäs vaimo.
Kim Ok on muusikko, joka opiskeli pianonsoittoa Pjongjangin musiikin ja tanssin yliopistossa. Hän toimi Kim Jong-ilin sihteerinä 1980-luvun alussa ja avioitui tämän kanssa myöhemmin. Ko Young-heen kuoltua 2004 Kim Okista tuli maansa de facto ensimmäinen nainen. Vuonna 2006 hän oli miehensä mukana tämän Kiinan-matkalla ja tapasi Hu Jintaon. Vuonna 2012 hän ilmeisesti matkusti Berliiniin lääketieteellistä hoitoa varten.
Killer World Tour

Killer World Tour on brittiläisen heavy metal -yhtyeen Iron Maidenin toinen konserttikiertue ja ensimmäinen maailmanlaajuinen kiertue. Kiertue seurasi albumin Killers julkaisua vuonna 1981 kestäen saman vuoden helmikuusta joulukuuhun.
Ennen kiertueen alkua Iron Maidenin kokoonpano oli muuttunut: ex-Urchin Adrian Smith oli korvannut entisen kitaristin Dennis Strattonin. Smith auttoi Iron Maidenia luomaan oman heavy metal -soundinsa.
Killer World Tourin aikana Iron Maiden alkoi vakiinnuttaa asemaansa klubikonserttien ja muutama tuhat katsojaa vetävien  salien pääesiintyjänä. Killer World Tourilla yhtye kuitenkin kiersi maailmaa vielä enimmäkseen suurempien yhtyeiden lämmittelijänä. Japanissa Iron Maiden oli omalla kiertueellaan pääesiintyjä, samoin muutamassa Ison-Britannian konsertissa. Japanin osuudella äänitettiin myös virallinen EP Maiden Japan, joka sisälsi 4–5 kappaletta riippuen siitä, mistä sen osti.
Kuten Dennis Strattonin kanssa edellisellä kiertueella, yhtye koki ongelmia laulaja Paul Di'Annon kanssa, kun hän alkoi käyttää huumeita. Se johti lopulta Di'Annon korvaamisen Bruce Dickinsonilla.
Yhtyeen kokoonpano

Clive Burr
Steve Harris
Dave Murray
Adrian Smith
Paul Di'Anno/Bruce Dickinson
Vierailijat

Trust
More
Ocean
Joe Perry Project
Kappalelista (vaihteleva)

Intro: The Ides Of March (Harris) (Killers, 1981)
Wrathchild (Harris) (Killers, 1981)
Purgatory (Harris) (Killers, 1981)
Sanctuary (Harris, Di'Anno, Murray) (Iron Maiden, 1980)
Remember Tomorrow (Harris, Di'Anno) (Iron Maiden, 1980)
Another Life + rumpu soolo (Harris) (Killers, 1981)
Genghis Khan (Harris) (Killers, 1981)
Killers (Di'Anno, Harris) (Killers, 1981)
Innocent Exile (Harris) (Killers, 1981)
Murders In The Rue Morgue (Harris) (Killers, 1981)
Twilight Zone (Harris) (Killers, 1981)
Phantom Of The Opera (Harris) (Iron Maiden, 1980)
Iron Maiden (Harris) (Iron Maiden, 1980)
Running Free (Harris) (Iron Maiden, 1980)
Transylvania (Harris) (Iron Maiden, 1980)
Kitarasoolo
Drifter (Harris) (Killers, 1981)
Prowler (Harris) (Iron Maiden, 1980)
Kappalelista (vaihteleva) > Huomioitavaa

Strange World (Iron Maiden, 1980) ja I've Got the Fire (Montrose cover) soitettiin valituissa konserteissa.
22 Acacia Avenue ja Children of the Damned soitettiin 15.11 ennakkona The Number of the Beastiltä.
The Prisoner ja Run to the Hills soitettiin salaisessa konsertissa The Ruskins Armsissa 23.12.
Yhtye soitti Strange Worldin ja Innocent Exilen viimeisen kerran tällä kiertueella. Purgatory ja Twilight Zone soitettiin ainoastaan tällä kiertueella.
Kierue on yhtyeen ainoa, jossa intrumentaali on toiminut encorena.
The Ides of March, Wrathchild, Another Life, Killers, Innocent Exile ja Drifter oli esitetty jo edellisellä kiertueella ennen levyn julkaisua.
Tunnetut bootlegit

Guilford '81
Newcastle '81
Live In Reggio Emilia
Zürich 81
Cross-Eyed Mary
Killing Time
Beat Club
Another Live
The Big Heat
Maiden America
Draken 1981
Lund 1981 - Paul's Last Gig
Breaking In Bruce
Aiheesta muualla

Kiertueohjelma (Arkistoitu – Internet Archive)
Koti

Omakotitalo
Koti on paikka, jota ihminen käyttää vakituiseen asumiseen, jossa säilytetään henkilökohtaisia tavaroita, jossa vietetään vapaa-aikaa ja paikka, jossa perheen jäsenet asuvat.
Ihmisen kotiin saavat tulla vieraat vain luvalla ja se nauttii kotirauhaa. Kotirauhalla voidaan myös viitata muuhun asumista häiritsevään tekoon, vaikka se ei tapahtuisi nimenomaisen kodin sisällä. Kotirauhan rikkomisesta voidaan tuomita sakkoihin tai enintään kuudeksi kuukaudeksi vankeuteen. Kodiksi voi kutsua myös jotain tiettyä kaupunkia, seutua, valtiota tai muuta paikkaa jossa viihtyy erityisen hyvin. Kodin rajat eivät siis ole tarkat ja täsmälliset vaan suhteelliset. Vakituinen asuinpaikka ei aina tunnu kodilta, ja kodilta voivat tuntua myös paikat, joissa ihminen ei asu. Esimerkiksi lapsuudenkotia kutsutaan usein aikuisenakin kodiksi, vaikkei siellä enää asutakaan. Ihmisellä voi siis olla useita koteja, ja koti onkin sekä paikka että mielentila. Kodin tunne jotakin paikkaa kohtaan alkaa kehittyä jo, kun kodista haaveillaan tai sitä suunnitellaan.
Kotona viihtymiseen vaikuttaa erilaisten virikkeiden ja sosiaalisten energioiden lisäksi elämäntilanne ja tulevaisuuden näkymät työn, seurustelun ja/tai opintojen saralla. Epäonnistumisen tunne edellä mainittujen asioiden saralla tai mielenhäiriöt saattavat ajaa ihmisen tilanteeseen, josta seurauksena on kodittomuus. Kodittomuus on subjektiivisempi hyvinvointiin liittyvä käsite kuin asunnottomuus.
Koti merkitsee turvallisuutta, rauhallisuutta, menneisyyden muistoja ja tulevaisuuden suunnitelmia, se on paikka jossa ihminen kokee olevansa oma itsensä ja jossa hän voi tehdä itselleen tärkeitä asioita. Kodilla on siis yhteys ihmisen identiteettiin. Kodiksi voidaan sanoa myös muita kuin paikkoja. Ihminen voi kokea löytäneensä kodin vaikkapa uskonnosta, taiteesta tai hän voi kokea toisen ihmisen läheisyyden kotona olemisen tunteena.
Suomen kielen sana koti on sukua kota-sanalle. Koti-sanan on selitetty tulleen kota-sanasta; sanottiinhan ”menemme kotiin” (eli ”menemme moneen kotaan”), ”tulemme kodista” (eli ”tulemme useasta kodasta”). Myöhemmin kota-sanan monikko (koti-) on poikinut perusmuodossa olevan sanan koti.
Aiheesta muualla

Kuvia tai muita tiedostoja aiheesta Koti Wikimedia Commonsissa
Wikisitaateissa on kokoelma sitaatteja aiheesta .
Korpi (täsmennyssivu)

Korpi voi tarkoittaa:
korpi, puustoinen suotyyppi suomalaisessa luokittelussa
Korpi Ensemble, suomalainen popyhtye
Sukunimenä

Allan Korpi (1928–2001), raviohjastaja
Allan Korpi (1935–2020), kestävyysjuoksija
Annika Korpi (s. 1972), ruotsalainen kirjailija
Erkki Korpi (1920–1988), Mannerheim-ristin ritari
Frans Korpi (s. 1870), toimittaja ja kirjailija
Hannu-Pekka Korpi (s. 1982) ravivalmentaja ja -ohjastaja
Heikki Korpi (s. 1953), raviohjastaja
Henrik Korpi (s. ?), ruotsalainen musiikkituottaja
Ilkka Korpi (s. 1960), raviohjastaja
Janne Korpi (s. 1986), lumilautailija ja raviohjastaja
Kalle Korpi (1895–1967), yleisurheilun moniottelija
Kalevi Korpi (1927–2013), laulaja
Kiira Korpi (s. 1988), taitoluistelija
Kirsti Korpi (s. 1923), nuortenkirjailija ja kääntäjä
Norman Korpi (s. 1967), amerikkalainen taiteilija ja muotisuunnittelija
Paavo Korpi (1919–1941), Mannerheim-ristin ritari
Pekka Korpi (s. 1949), raviohjastaja ja -valmentaja
Rauno Korpi (s. 1951), jääkiekkovalmentaja
Reino Korpi (1917–1958), Mannerheim-ristin ritari
Sture Korpi (s. 1939), ruotsalainen poliitikko
T. J. Korpi (1910–1959), kuvanveistäjä
Walter Korpi (s. 1934), ruotsalainen sosiologi
Sukunimenä > Kuvitteellisia henkilöitä

Antti Korpi, poliisi useissa Ilkka Remeksen kirjoissa
Aaro Korpi, Antti Korpin poika muutamissa Ilkka Remeksen kirjoissa
Paikkana

Kylä entisessä Oulujoen kunnassa ja Oulun kaupungissa. Alue, jossa kylä sijainnut on myöhemmin vakiintunut Korvenkylän kaupunginosaksi.
Kylä Eurassa, entisen Hinnerjoen kunnan alueella
Kylä Janakkalassa
Kylä Karkkilassa
Kylä Säkylässä
Kylä Taivassalossa
Kylä Uudessakaupungissa, entisen Kalannin kunnan alueella
Kylä Uudessakaupungissa, entisen Lokalahden kunnan alueella
Kylä Vöyrissä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Korpi”, voi hakea sivunnimihaulla, laajalla sivunnimihaulla tai tekstihaulla.
Konsuli (ulkomaanedustaja)

Konsuli on valtion konsuliedustustoa ulkomailla johtava lähetetty virkamies. Konsulaatin päällikkö voi virka-asemansa mukaan olla pääkonsuli, konsuli tai varakonsuli.
Suomen valtion edustusto voi laissa määrättynä sijaita ulkomailla suurlähetystön lisäksi myös konsulaattina. Suurlähetystöistä poiketen konsulaatit sijaitsevat pääosin muissa kuin kohdemaan hallinto- tai pääkaupungissa. Esimerkkejä ajankohtaisen lainsäädännön mukaisista Suomen konsulaateista ovat  Los Angeles, New York, Hongkong, Kanton, Shanghai, Hampuri ja Pietari.
Virkatoimiensa hoitamista varten konsuli tarvitsee asemamaansa myöntämän toimiluvan eli eksekvatuurin. Konsulien toimivalta ja heitä koskevat erioikeudet määritellään usein valtioiden välisissä kauppa- ja konsulisopimuksissa.
Konsulit Suomessa

Ennen Suomen itsenäistymistä Suomen suuriruhtinaskunnassa toimi 32 maan pääkonsuleita, konsuleita, varakonsuleita ja varakonsuleita tai prokonsuleita. Näiden tehtävänä oli muun muassa seurata Suomen taloudellista kehitystä, suojella maanmiestensä oikeuksia ja etuja valvomalla esimerkiksi näiden perintöoikeuksia, auttaa köyhiä ja sairaita maanmiehiään, erityisesti merimiehiä sekä auttaa maanmiehiään Suomen viranomaisten kanssa asioinnissa. Ensimmäiset maat, joilla oli Suomessa konsuleita jo ennen vuuotta 1809, olivat Tanska (Haminassa vuodesta 1779), Ruotsi (Viipurissa vuodesta 1782), Preussi (Viipurissa vuodesta), Portugali (Helsingissä ja Pietarsaaressa vuodesta 1806).
Golkondan sulttaanikunta

Golkondan sulttaanikunta oli yksi viidestä Deccanin ylänköalueella sijainnesta Deccanin sulttaanikunnasta, jotka syntyivät Bahmanin sulttaanikunnan hajotessa. Golkondan sulttaanikunnan ja sitä hallinneen Qutub Shahi -dynastian perustaja oli Quli Qutub-ul-Mulk. Hän julisti Golkondan itsenäiseksi vuonna 1518 ja perusti pääkaupungin Golkondaan. Golkondan valtakunta kukistui vuonna 1687, kun mogulivaltakunta valloitti sen.
Dynastian viidennen sulttaanin, vuosina 1580 - 1611 hallinneen Muhammad Quli Qutb Shahin hauta Hyderabadissa.
Pyramaze

| Pyramaze> Tiedot |
| --- | --- |
Toiminnassa:  2001–
Tyylilaji:  power metal, progressiivinen metalli
Kotipaikka:  Tanska, Yhdysvallat
Laulukieli:  englanti
Jäsenet:  Matt Barlow, laulu   Michael Kammeyer, kitara   Morten Sørensen, rummut   Jonah Weingarten, kosketinsoittimet   Niels Kvist, basso   Toke Skjønnemand, kitara  
Entiset jäsenet:  Lance King, laulu  
Levy-yhtiö:  Massacre Records   Replica Records   Nightmare Records   King Records  
Aiheesta muualla
Kotisivut
Infobox OKNimi-testi OK: 
Pyramaze on tanskalais-yhdysvaltalainen progressiivista power metalia soittava yhtye, jonka perusti kitaristi Michael Kammeyer vuonna 2001. Perustamisen jälkeen yhtyeeseen liittyivät rumpali Morten Sørensen ja basisti Niels Kvist. Seuraavaksi yhtyeeseen liittyi yhdysvaltalainen kosketinsoittaja Jonah Weingarten, jonka kitaristi Kammeyer oli tavannut internetissä. Yhtye alkoi etsiä itselleen laulajaa, joksi he lopulta valitsivat yhdysvaltalaisen Lance Kingin.
Ensimmäinen studioalbumi Melancholy Beast julkaistiin toukokuussa 2004 ja sitä seurasi kiertue. Kitaristi Toke Skjønnemand liittyi yhtyeeseen kiertueen aikana. Helmikuussa 2006 yhtye julkaisi toisen studioalbuminsa, konseptialbumi Legend of the Bone Carverin, joka sai hyvän vastaanoton kuulijoiden keskuudessa. 10. marraskuuta 2006 yhtye ilmoitti erottaneensa laulaja Lance Kingin. Yhtyeen uudeksi laulajaksi tuli Matt Barlow (Iced Earth).
Pyramazen kolmas albumi Immortal julkaistiin toukokuussa 2008.
Kokoonpano

Matt Barlow – laulu
Michael Kammeyer – kitara
Morten Sørensen – rummut
Jonah Weingarten – kosketinsoittimet
Niels Kvist – basso
Toke Skjønnemand – kitara
Kokoonpano > Entiset jäsenet

Lance King – Laulu
Julkaisut

Melancholy Beast (2004,  Nightmare Records, Massacre Records)
Legend of the Bone Carver (2006,  Nightmare Records)
Immortal (2008,  Locomotive Music)
Disciples of the Sun (2015,  Inner Wound Recordings)
Contingent (2017,  Inner Wound Recordings)
Epitaph (2020,  AFM Records)
Bloodlines (2023)
Marshall Sahlins

Marshall Sahlins.
Marshall David Sahlins (27. joulukuuta 1930 – 5. huhtikuuta 2021) oli yhdysvaltalainen antropologi, joka teki tieteellistä tutkimustyötä varsinkin Tyynenmeren alueella. Hän valmistui Michiganin ja Columbian yliopistoista.
Opettaessaan Michiganin yliopistossa 1960-luvulla Sahlins ryhtyi myös Vietnamin sodan vastaiseksi aktivistiksi. Hän vietti samalla vuosikymmenellä pari vuotta Ranskassa, ja vuonna 1973 hän aloitti työskentelyn Chicagon yliopistossa.
Sahlins julkaisi muun muassa teoksen Evolution and Culture (1960). Hän toimi Kansallisen tiedeakatemian jäsenenä vuodesta 1991.
Marshall Wayne

| Mitalit | Mitalit | Mitalit |  |
| --- | --- | --- | --- |
|  Marshall Wayne (vasemmalla) ja Dorothy Poynton |  Marshall Wayne (vasemmalla) ja Dorothy Poynton |  Marshall Wayne (vasemmalla) ja Dorothy Poynton |  |
Maa:   Yhdysvallat
Miesten uimahypyt
|  Olympialaiset  |  Olympialaiset  |  Olympialaiset  |  |
|  Kultaa | Berliini 1936 |  10 m kerroshypyt |  |
|  Hopeaa | Berliini 1936 |  3 m ponnahduslauta |  |
Marshall Wayne (25. toukokuuta 1912 – 16. kesäkuuta 1999) oli yhdysvaltalainen uimahyppääjä ja olympiavoittaja.
Wayne voitti olympiakultaa Berliinin olympialaisissa 1936 10 metrin kerroshypyissä pistein 113,58 Yhdysvaltain ottaessa lajin kaksoisvoiton. Wayne voitti Berliinissä myös 3 metrin ponnahduslaudalta hopeaa pistein 159,56. Tässä lajissa yhdysvaltalaiset ottivat kolmoisvoiton.
Pühajärv

| Pühajärv |
| --- | --- |

Valtiot:  Viro
Maakunnat:  Valgamaa
Kunnat:  Otepään kunta
Koordinaatit:  58°01′52″N, 26°27′20″E
Vesistöalue ja valuma-alueen tietoja
Laskujoki:  Pieni Emajoki 
Järvinumero:  VEE2105300
Mittaustietoja
Pinnankorkeus:  115  m 
Pituus:  3 540  m
Leveys:  1 650  m 
Rantaviiva:  16,332 km
Pinta-ala:  293,3  ha 
Keskisyvyys:  4,3 m
Suurin syvyys:  8,5 m
Valuma-alue:  44 km²
Saaria:  4
 fiPühajärv 
Pühajärv  (suom. Pühajärvi ) on Virossa Valgamaalla Otepään kunnassa sijaitseva järvi.
Maantietoa

Järven pinta-ala on 291 hehtaaria ja se on 3,5 kilometriä pitkä ja 1,7 kilometriä leveä. Saaria on 4, joiden yhteinen pinta-ala on 7,6 hehtaaria. Pohjoisempana sijaitsevat Sösarin saaret, järven selällä Kloostrisaar ja etelässä Lepasaared. Vedenpinnan korkeus on keskimäärin 115,0 metriä meren pinnan yläpuolella. Huomattavimmat siihen laskevat ojat ovat Marguse oja, Neitsijärve oja ja Poslovitsa oja. Järven valuma-alueen laajuus on 44,0 neliökilometriä. Järven oma laskujoki on Pieni Emajoki (vir. Väike Emajõgi), joka lähtee järven eteläpäästä ja juoksee ensin etelään ja kääntyy sitten länteen ja pohjoiseen. Joki laskee lopulta Võrtsjärveen.
Järvi on luodattu ja sen keskisyvyys on 4,3 metriä ja suurin syvyys 8,5 metriä. Järven laskennalliseksi tilavuudeksi voidaan määrittää 0,013 kuutiokilometriä eli 13 miljoonaa m³ . Järven rantaviivan pituus on 16,3 kilometriä.
Järven luokittelu ja ekologia

Järvi on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 3) mukaan veden kovuuden osalta keskikova järvi, jonka vesimassa lämpötilakerrostuu (vir. keskmise karedusega kihistunud veega järv).
Järvi luokitellaan limnologisesti samanaikaisesti sekä kovavetiseksi järveksi että eutrofiseksi järveksi (vir. kalgiveeline eutroofne tai kalgiveeline rohketoiteline, KE). Silloin järven veden kalkkipitoisuus on keskikorkea tai korkea ja sen ravinnepitoisuudet ovat korkeat. Järvi on silloin rehevöitynyt.
Gaara

| Gaara |
| --- | --- |

Ensiesiintyminen:  Mangan kappale 35   Animen jakso 20
Ääninäyttelijät:  Akira Ishida ,   Liam O'Brien 
Henkilötiedot
Ikä:  Osa I: 12-13   Osa II: 15
Syntymäpäivä:  19. tammikuuta
Veriryhmä:  AB
Pituus:  148,1 cm
Paino:  40,2 kg
Liittoumat
Taso:  Viides Kazekage
Liittouma:  Sunagakure
Edelliset ryhmäsidokset:  Ryhmä Baki (Baki, Temari, Kankuro, Gaara)
Gaara (jap. 我愛羅, Gaara) on fiktiivinen henkilö anime- ja mangasarja Narutossa.
Gaara on suosittu lukijoiden keskuudessa ja hän sijoittuukin Shonen Jump -lehden lukijaäänestyksissä kymmenen suosituimman hahmon joukkoon vieden yleensä sijan seitsemännen ja kymmenennen välillä.
Gaaran elämäkerta

Gaara on Neljännen Kazekagen poika ja Temarin ja Kankuron pikkuveli. Hänen isänsä halusi tehdä lapsestaan kylänsä aseen ja määräsi Chiyon sulkemaan vastasyntyneeseen Gaaran sisään hirviö Shukakun. Tämän tekemiseen tarvittiin kuitenkin uhri, mihin käytettiin Gaaran äitiä, Karuraa. Ennen kuolemaansa, Karura kirosi Sunagakuren toivoen Gaaran kostavan kuolemansa. Gaara sai Shukakun ansiosta muun muassa kyvyn hallita hiekkaa ja hiekkakilven, joka aktivoitui aina vihollisen hyökätessä. Gaara tappoi vahingossa myös oman enonsa, tämän yrittäessä murhata Gaaran.
Koko kylä alkoi vihata ja pelätä Gaaraa hänen kamalien kykyjensä takia. Gaarasta tuli siksi tunteellisesti sulkeutunut, hiljainen ja katkeroitunut. Häntä kohtaan tehtiin myös murhayrityksiä, mutta Gaaran voimat olivat kuitenkin niin suuret ettei murhaajista ollut hänelle vastusta vaan hän sai tyydytystä heidän tappamisestaan ja löysi siitä syyn elää. Gaaran elämä hankaloitui myös siten, ettei hän voinut koskaan nukkua, koska muuten hänen sisällään oleva hirviö olisi vienyt Gaaran mielen.
Gaaraa koulutti hänen oma isänsä, mutta kasvatti pääasiassa enonsa, Yashamaru. Kuuden vuoden ajan kaikki kylässä pelkäsi Gaaraa Yashamarua lukuun ottamatta. Tähän aikaan näyttikin, että Yashamaru olisi ollut ainoa, joka välitti Gaarasta. Gaara kuitenkin järjesti vahingossa katastrofeja yhä useammin, minkä johdosta hänen isänsä alkoi suunnitella Gaaran murhaamista. Gaarasta olikin tullut hänen silmissään epäonnistuminen ja uhka kylälle. Muutaman epäonnistuneen yrityksen jälkeen, Kazekage määräsi Yashamarun tappamaan Gaaran.
Kun naamioitunut Yashamaru hyökkäsi Gaaran kimppuun, Gaara vahingoitti häntä huomattavasti. Saatuaan selville tämän henkilöllisyyden, Gaara yritti pahoitella ja kysyi, miksi hän oli hyökännyt Gaaran kimppuun. Yashamaru paljasti ettei hän ollut koskaan rakastanut Gaaraa, koska hänen siskonsa (eli Gaaran äidin) kuolema oli Gaaran syytä. Ennen kuin Yashamaru kuoli, hän avasi liivinsä paljastaen räjähteitä ja pyytäen Gaaraa kuolemaan. Gaara kuitenkin selvisi räjähdyksestä hiekkansa avulla.
Seuraavan kuuden vuoden ajan Gaaran kimppuun hyökkäsi jatkuvasti murhaajia, jotka hänen isänsä oli lähettänyt.
Gaaran elämäkerta > Gaaran tekniikat

Gaaran hyökkäys ja puolustus koostuu pääasiassa pelkästä hiekasta. Tunnetuin isku on Sabaku Kyuu (hiekkaruumisarkku) ja sitä seuraava Sabaku Sousou (hiekkahautajaiset), jolla Gaara murskaa vastustajan. Gaara on myös muutaman kerran käyttänyt Ryuusa Bakuruy-nimistä iskua (hiekka-aalto) sekä Ryuusa Sabakukyuu nimistä (aalto hiekkaruumisarkku). Gaara puolustautuu tekemättä itse mitään. Hiekka suojaa Gaaraa fyysisiltä iskuilta automaattisesti, ilman että Gaara edes ajattelee iskua. Mutta edes tämä ei täydellisesti suojaa Gaaraa. Chunin-kokeissa Lee onnistui lyömään Gaaraa nopeutensa takia. Mutta, vaikka Lee onnistuikin, Gaara sai silti voiton.Gaara on vahvin ninjoista hiekkansa avulla.